procesaur/Wiki.mk huggingface dataset:
Суза

Суза („Шуш“; ерменски (Shushan); грчки: Σοῦσα ); сириски: syr (Shush); староперсиски Çūšā) — поранешен град во еламското, персиското и партиското царство, расположен во подножјето на планината Загрос на околу 250 км источно од реката Тигар, помеѓу реките Карке и Дез. Модерниот ирански град Шуш се наоѓа точно на местото на поранешниот град Суза. Шуш е административен центар на општината Шуш во иранската покраина Хузестан, со популација од 64.960 жители во 2005 година.
1 Историја
Во историската литература, градот Суза се појавува уште во најраните Сумерски записи, т.е. опишан е во ''Енмеркар и господарот на Арата''. Градот Суза исто така е спомнат и во Кетувимот на Хебрејската библија.
1.1 Праеламци
Во урбаната историја, Суза е еден од најстарите познати населени места во регионот и во светот воопшто, најверојатно основан околу 4200 гпне (''Види Список на најстари постојано населени градови''); иако првите траги на неолитски населби датираат од околу 7000 гпне. Траги на сликани садови датираат од пред околу 5000 п.н.е. Името на градот на еламски се пишувало на различни начини: ''Ŝuŝan'', ''Ŝuŝun'', итн.
1.2 Еламити
Суза бил главен град на државата наречена Шушан, која зафаќала приближна површина како денешната покраина Хузестан. Контролата над Шушан честопати била менувана помеѓу Еламците, Сумерците и Акадците. Шушан понекогаш по грешка се поистоветува со Елам, но тој бил различен и посебен културен и политички ентитет. Шушан од страна на Саргон Велики бил приклучен кон Акадијската империја некаде околу 2330 гпне. Суза бил главен град на Акадијската провинција донекаде 2240 гпне, кога неговиот управител, Кутик-Иншушинак, се побунил, дигнал востание и го ослободил. Меѓутоа, градот бил повторно освоен од нео-Сумерската Ур-III династија, и задржан сè додека Ур не потпаднал во рацете на Еламците под водство на Киндату околу 2004 гпне. Во ова време Суза станува главен град на Еламското царство под водство на династијата Епартиди.
1.3 Партијански, Сасанијански и Арапски периоди
Приближно еден век откако Партијанската империја стекнала независност од Селевкидската империја, Суза бил еден од главните градови на новата држава. После Селевкија, Суза бил најголем град во Месопотамија во тоа време.
Суза била разрушувана најмалку трипати. Првиот па во 647 гпне, од Асурбанипал. Вториот пат во 638 гпне, кога муслиманските војски за првпат ја завладеале Персија. Конечно, во 1218, градот бил целосно уништен при навалата на Монголците.
2 Археологија
Градот бил проучуван во 1826 година од страна на Хенри Ролинсон а подоцна и од Остен Хенри Лејард. 185 година, направени се сериозни истражувања и ископувања од страна на Вилијам Лофтус, со кои се идентификувала Суза.
3 Слики
4 Поврзано
* Шуш
* Историја на Иран
* Хамурабиев законик
* Еламско царство
* Хузестан
5 Наводи
* Jean Perrot, ''Le Palais de Darius à Suse. Une résidence royale sur la route de Persépolis à Babylone'', Paris, , 2010
****
Буда (замок)

Замокот Будим или Буда (унгарски: ''Budai Vár'', турски: ''Budin Kalesi'') — историски комплекс на замок во кој бил сместени унгарските кралеви. Се наоѓа во Будимпешта, Унгарија и бил целосно завршен во 1265 година. Во минатото исто така бил нарекуван е Кралска палата (унгарски: ''Királyi-palota'') како и Кралски замок (унгарски: ''Királyi Vár'').
Замокот е изграден во јужниот дел на тврдината Хил, веднаш до стариот замок округ (унгарски:''Várnegyed''), кој е познат по средновековната историја, барок стилот и куќите и јавни згради од 19 век.
Будим замокот е дел од светското наследстсво на Будимпешта од 1987 година.
1 Историја
Првата кралска резиденција на тврдината Хил била изградена од страна на кралот Бела IV помеѓу 1247 и 1265 година..
Најстариот дел на денешната палата бил изграден во 14 век од страна на принцот Стефан Андегавенски-Славонски, помладиот брат на кралот Лудовик I Анжујски. Готската палата на Лудовик I Анжујски била уредена околу тесна градина која се наоѓала веднаш до Стефановата кула.
Кралот Жигмунд Луксембуршки значително ја зголемил платата. За време на неговото долго владеење најверојатно станала најголемата готска палата во доцниот среден век. Буда исто така бил и важен уметнички центар на Меѓународниот готски стил.
Последната фаза на активности посветена на големата скалеста зграда се случувале под власта на кралот Матијаш Корвин, кога италијански хуманисти, уметници и занаечии пристигнале во Будим. Унгарската столица станала прв центар на ренесансата северно од Алпите.
После Мохачката битка средновековното унгарски кралство пропаднало. На 29 август 1541 Будим повторно бил окупиран од Отоманците. Унгарскиот град станал дел од Отоманското Царство, како и седиште на Будимскиот ејалет.
Новата отоманска влада ја оставила палатата да пропаѓа. Делумно се користела како касарна, место за чување разни работи и штала, меѓутоа најмногу била празна.
Средновековната плата е уништена во големата опсада на Будим во 1686 година, кога Буда бил заземен од сојузните христијански сили. Во тешките артериски бомбардирања многу згради били срешени и запалени.
Во 1715 година кралот Карло VI наредил да се рушат урнатините. За среќа јужните делови, звингерсите и собите биле закопани под тони ѓубре и земја.
Во 1715 мала барокна палата била изградена која е идентична со денешната палата.
Непјидо

Непјидо (|နေပြည်တော်) — главен град на Мјанмар (Бурма). На 6 ноември 2005 година, административниот центар на Мјанмар бил официјално префрлен западно од Пјинмана или околу 320 километри од стариот главен град Јангон. Офцијално новиот град бил прогласен на 27 март 2006 година за време на денот на воените сили на Мјанмар. Голем дел од градот е сè уште во изградба и се верува дека целосно ќе биде завршен во 2012 година Во 2009 година имал население од 925.000 жители. Непјидо е трет најголем град во државата, веднаш зад Јангон и Мандалеј.
1 Потекло на поимот
Непјидо или ''Nay Pyi Daw'' често се преведува како „кралски главен град“, „седиште на кралот“ или „дом на кралевите“. Традиционално, целиот збор се ставал како суфик на поранешните главни градови на Мјанмар, како што е Мандалај кој се викал Мандалај Непјидо. Зборот буквално се преведува како „кралски град на сонцето“.
2 Географија
Непјидо се наоѓа меѓу планинските венци Пегу и Шан. Градот зафаќа површина од 7,054.37 километри квардатни и има население од 924,608 жители. Северно од градот се наоѓа браната Чаунгмаѓи, а јужно се наоѓа браната Нгалаик.
3 Поврзано
* Мјанмар
* Јангон
Шри Џајаварденапура Коте

Шри Џајаварденапура Коте (|ශ්‍රී ජයවර්ධනපුර කෝට්ටේ, |ஸ்ரீ ஜயவர்த்தனபுரம் கோட்டை) или познат како Шри Џајаварденапура или само како Коте е административен главен град на Шри Ланка. Градот се наоѓа во источните подрачни предели на трговскиот главен град на Шри Ланка, Коломбо. Често Шри Џајаварденапура Коте се нарекува како „територија на новиот главен град“. Парламентот на Шри Ланка се преселил во Шри Џајаварденапура Коте уште од формалната инагурација на новата зграда на 29 април 1982 година. Според уставот на Шри Ланка, Шри Џајаварденапура Коте е административен и легислативен главен град, додека Коломбо е комерцијален главен град.
1 Поврзано
* Шри Ланка
* Коломбо
1.1 Влада и образование
****
1.2 Историја
****
Маскат

Маскат (|مسقط, ) е најголемиот и главен град на Оман. Градот е седиште на владата и центар на покраината Маскат. Во 2008 година, метрополитенската област Маскат имала 1.090.797 жители. Оваа поширока област зафаќа околу 1.500 км<sup>2</sup> и е поделена на шест окрузи.
Маскат бил значаен трговски град низ историјата и поради тоа бил под владеење на различни народи и странски сили како на пример Персија или Португалија. Поради неговата местоположба и трговско значење, во градот се населиле и Персијци, Гуџарати и останати околни народи. Откако на трнот на Оман дошол султанот Кабос бин Саид, Маскат забележал голем инфраструктурен развој и развој на економијата.
Околу градот доминантни се карпестите планини Ал Хаџар. Градот се наоѓа на Оманскиот Залив и во близина на Ормускиот Проток. Градот е карактеристичен по ниските бели згради. Економијата на Маскат е застапена пред сè од трговијата и петролеум.
1 Користена литература
********************
2 Поврзано
* Оман
* Омански Залив
Ханој

Ханој (виетнамски: Hà Nội) е главниот град на Виетнам и втор најголем град во државата со околу 6,5 милиони жители. Од 1010 до 1802 година Ханој бил главен центар на Виетнам и како главен град бил прогласен од страна на Нгујенската династија. Подоцна, за време на колонијалниот период, Ханој бил главен град на Француска Индокина од 1902 до 1954. Од 1954 до 1976 година, Ханој бил главен град на Северен Виетнам.
Градот се наоѓа на десната страна од Црвената река и 1760 километри северно од Хо Ши Мин. Во октомври 2010 година, градот ќе слави 1000 години од основањето.
1 Збратимени градови
Ханој е збратимен со:
* Хонгконг
* Анкара, Турција
* Варшава, Полска* Тулуза, Франција
* Бангкок, Тајланд
* Фукока, Јапонија
* Москва, Русија* Пекинг, Кина
* Манила, Филипини
* Сеул, Јужна Кореја
2 Галерија
3 Поврзано
* Виетнам
* Географија на Виетнам
4 Користена литература
**
Нијамеј

Нијамеј (француски: ''Niamey'') е главниот град на западноафриканската држава Нигер. Нијамеј е најголем град во Нигер и се наоѓа на реката Нигер, во најголем дел на источниот брег од реката. Градот е административен, културен и економски центар во државата. Официјално Нијамеј има население од 774.235 жители, но се проценува дека бројот е поголем.
Во градот најзастапена индустрија се изгработката на цигли, ќерамика, цемент и текстил. Нијамеј најверојатно бил основан во XVIII век, но имал мала важност сè додека не дошле Французите и ја воспоставиле колонијалната власт. Градот набрзо станал значаен град. Во 1926 година Нијамеј станал главен град на Нигер.
1 Користена литература
**
2 Поврзано
* Нигер
* Географија на Нигер
Моче

Цивилизацијата Моче се развила во периодот од 100 до 800 година за време на историскиот период на регионален развој. Денес има голема дебата за тоа дали Моче биле организирани во некоја политичка единица, па така некои научници веруваат дека Моче не биле обединети во една политичка целина, туку во заедница од градови кои споделувале заеднички културни и исторски вредности.
Моче се доста познати по вештото бојадисување керамика, изработка на производи од злато, грандиозни споменици, водоводни системи и слични архитектонски подвизи. Историјата на народот Моче може да биде поделена на три периоди, па така има: ''ран период'' од 100 до 300 година кога се развила цивилизацијата, потоа следува ''средниот период'' од 300 до 600 година кога започнал урбаниот живот и ''доцен период'' кога се распаднала цивилизацијата во периодот од 500 до 700 година. Општеството на Моче било засновано на земјоделството со значителни напори и резултати за изградба на водоводни канали. Општо гледано, оваа цивилизација била доста развиена и според археолошките артефакти се добиваат уште подетални информации за цивилизацијата.
Оваа цивилизација се протегала низ неколку долини во северниот брег на Перу, поточно околу Ламбајеке, Хекетепеке, реката Чикама, реката Моче, реионот на цивилизацијата Виру, Чао, реката Санта и Непена. Пирамидата Хуака дел Сол е најголема градба во пред-колумбиската ера, но била делумно уништена од шпанските колонизатори. За голема среќа на археолозите и научниците, храмот Хуака де ла Луна е скоро недопрена и има голем број сликовите прикази за општеството. Останати Моче наоѓалишта се Сипан, Пампа Гранде, Лома Негра, Дос Кабезос, Пакатнаму, Сан Хосе де Моро, Ел Брухо, Моколопе, Керо Мајал, Галиндо, Хуанкако и Панамарка.
1 Галерија
2 Поврзано
*Господарот од Сипан
*Чиму
3 Додатни информации
* Schmid, Martin, ''Die Mochica an der Norküste Perus. Religion und Kunst einer vorinkaischen andinen Hochkultur.'' Hamburg, 2008
Порт Луј

Порт Луј (француски: ''Port Louis'') е главен град на африканската островска држава Маврициус. Ова е најголем град во државата и најзначајно пристаниште во Маврициус. Има население од 147.688 жители.
1 Историја
Градот се користел како пристаниште од 1638 година. Во 1735 година потпаднал под француска власт и станал административен центар на Маврициус. Градот е именуван според францускиот крал Луј XV.
2 Галерија
3 Клима
Порт Луј има тропска и сува клима со долга врнежлива сезона и кратка сува сезона. Влажни месеци се од декември до април, а останатите суви.
4 Збратимени градови
* Сен-Мало, од 1999.
5 Наводи
* Malcolm de Chazal, Petrusmok, The Standard Printing Est., 1951, La Table Ovale, 1979.
* Marie-Thérèse Humbert , La montagne des signaux, Paris : Stock, 1994
* Khal Torabully, Kot sa parol la - Rôde parole, poésie en créole et français, éditions Le Printemps, 1996, Maurice.
Кишинев

Кишинев (молдавски и |Chişinău, ''Кишинау'' - „нов извор“) — главен град на Молдавија и најголема општина во државата. Исто така, Кишинев е главен индустриски и комерцијален центар на Молдавија. Градот се наоѓа на реката Бик и има население од околу 592.900 жители.
Кишинев е економски најпросперитетниот дел од Молдавија и главен транспортен центар. Како и останатиот дел од државата, така и во Кишинев има доста поволни образовни институции. Градот располага со висок процент зелена површина.
1 Збратимени градови
Кишинев е збратимен со:
2 Галерија
3 Поврзано
* Список на градови во Молдавија
* Приднестровие
4 Додатни информации
*
Нџамена

Нџамена (француски: ''N'Djamena'', арапски: نجامينا ''Nijāmīnā'') е главен град на африканската држава Чад. Со население од околу 993.492 жители, Нџамена е најголем град во државата. Нџамена се наоѓа на реката Чари, во близина влевањето на реката Когоне каде од спротива се наоѓа камерунскиот град Кусери со кого е поврзан со мост. Во рамките на државата Нџамена има посебен административен статус.
1 Галерија
Овие слики се стари, најверојатно од 1960-те.
2 Збратимени градови
* Тулуза (Франција), од 1980.* Ступино (Русија), од 2000.
Морони

Морони (арапски موروني ''Mūrūnī'') е главниот град на островската африканска држава Комори и воедно е најголем град во државата. Како главен град Морони бил прогласен во 1958 година. На коморски арапски јазик името значи „во срцето на огнот“, што се поврзува со околната планина Картала. Во 2003 година, Морони имал население од околу 60.200 жители. Градот бил основан во 10 век ор арапски трговци.
1 Галерија
Саун Томе

Саун Томе (португалски: ''São Tomé'') е главниот град на западноафриканската островска држава Саун Томе и Принсип. Саун Томе е најголем град во државата со население од околу 56.166 жители. Името на градот е со португалско потекло и значи ''Свети Тома''.
1 Население
година, население, промена, густина
1990 (''јуни 23'', попис), 42.331, -, -
2000 (''јуни'', попис), 49.997, +18.1%, -
2003 (пресметано), 53.300, +6.6%, -
2005 (''1 јануари'', пресметано), 56.166, +5.4%, -
Додома

Додома или официјално Урбан округ Додома е главниот град на источноафриканската држава Танзанија. Додома има население од околу 324.357 жители и е главен град на регионот Додома. Во 1973 година започнале да се развиваат плановите за да се префрли главниот град од Дар ес Салам во Додома и во февруари 1996 година националното собрание било префрлено во новиот главен град. Сепак, Дар ес Салам е главен комерцијален центар во државата и седиште на голем број владини институции.
Чепел (остров)

Островот Чепел (унгарски: ''Csepel-sziget'') е најголемиот остров на реката Дунав во Унгарија. Долг е 48 км; широк од 6–8 км. Зафаќа вкупна површина од 257 км<sup>2</sup>.
Островот е сместен јужно од Будимпешта; неговата северна точка е Чепел - XXI округ на Будимпешта.
На делот од островот кој и е блиску на Будимпешта може да се стигне со градското метро ХЕВ (унг. HÉV).
Од останалтите населбин, на Чепелскиот остров се наоѓаат Ковин, Сигетсентмиклош, Сигетхалом и Токол.
Чепелскиот остров бил прво средиште на унгарските племиња кои се населиле во Панонската низина, затоа што на него се наоѓал Арпадовиот логор. Арпадовог племена. Островот го добил неговото име според Арпадовиот коњар.
Унгарски парламент

Унгарскиот парламент (унгарски: ''Országház'') е седиштето на Народното собрание на Република Унгарија. Тој е еден од најстарите во Европа, а исто така претставува и значајна туристичка атракција во Будимпешта. Сместен е на плоштадот Кошут во Будимпешта, на левиот брег (Пешта) на реката Дунав. Моментално е најголемата зграда во Унгарија, како и втор по ред најголем парламент во Европа, а трет во светот.
1 Архитектура
Унгарскиот парламент е изграден во нео-готски стил по планот на Имре Штајиндл. Изградбата започнала во 1885 година, а е завршен во 1904 година. Во изградбата учествувале околу илјада работници работници; биле искористени 40 милиони тули, половина милион плочи од мек камен и 40 килограми злато.
Долг 268 метри и широк 123 метри. Внатрешноста вклучува 10 дворови, 13 патнички и товарни лифтови, 27 порти, 29 столбови и 691 соба (исто така и повеќе од 200 сервисни простории). Со својата височина од 96 метри, заедно со Базиликата Свети Стефан се моментално највисоките згради во Будимпешта. Фасадата е украсена со 242 скулптури на унгарски и трансилваниски владетели и на познати воени личности од унгарската историја, како Арпад, кралот Иштван I и Јанош Хуњади. Над прозорците може да се видат прикажани грбови на кралеви и херцози. Главната фасада е со поглед на Дунав, но главниот влез е од источната страна и претставува столб, украсен со два лава.
Зградата на унгарскиот парламент се одликува со својата величественост и убавина. Има 365 кули - за секој ден од годината, а висината од 96 метри е поврзана со полнењето илјада години во 1896 година, од кога Унгарците пристигнале во Панонија. Бидејќи е изграден од песочни камени на брегот на реката Дунав, влагата од реката секоја година му ги уништува ѕидовите, па поради тоа мора да му се вршат постојани поправки.
2 Историја
За време на бомбардирањата во Втората светска војна речиси бил целосно уништен, но после војната повторно е обновен и денеска Унгарците се гордеат со неговата величественост. Тој секако претставува еден од најубавите парламенти во Европа.
3 Галерија
Викторија (Сејшели)

Викторија е главниот град на островската африканска држава Сејшели. Викторија е најмал главен град во Африка и се наоѓа на островот Мае кој е главен остров на овој архипелаг. Градот бил за првпат основан од страна на Обединетото Кралство. Во 2009 година, Викторија имала население од околу 25.000 жители. Во Викторија се наоѓа и меѓународниот аеродром на Сејшели.
1 Поврзано
* Сејшели
Бразавил

Бразавил (француски: ''Brazzaville'') — главниот град на Република Конго. Градот се наоѓа на реката Конго и е најголем град во државата. Во 2023 година, градот имал население од 2.145.783, додека заедно со предградијата имал околу 1,5 милиони. Реката Конго е всушност граница со ДР Конго, па така на едниот брег е градот Бразавил, додека на спротивниот брег е главниот град на ДР Конго - Киншаса. Една третина од Конго живее во градот и е дом на 40 % од неземјоделското производство во државата. Бразавил е административен и финансиски центар на државата. Киншаса и Бразавил се развиле како два посебни града.
1 Збратимени градови
* Дрезден, Германија.
* Олат, САД
* Вејхај, Кина.
2 Користена литература
* Chavannes, Charles de. (1929) “Le Sergent Sénégalais Malamine.” ''Annales de l’Académie des Sciences Coloniales'', vol. 3:159-187.
* Petringa, Maria. (2006) Brazza, A Life for Africa (2006) ISBN 978-1-4259-1198-0
* Tiepolo, M. (1996) "City Profile: Brazzaville" in ''Cities'' v. 13, pp. 117–124
* Brisset-Guibert, Hervé (2007) Brazzaville petit guide historique, in the site www.presidence.cg ("palais presidentiel")
Маргит (остров)

Маргит (унгарски: ''Margitsziget'') или Маргитин Остров остров во средното течение на реката Дунав низ Будимпешта. Долг е долг 2,5 км и зафаќа површина од . Островот се состои од парк и е популарно рекреативно место како за туристите, така и за мештаните. Островот лежи меѓу мостовите Маргарет (југ) и Арпад (север). Клубови, базени, аква парк, атлетички и фитнес центри, патеки за велосипеди и трчање може да се најдат околу островот. За време на денот, островот во главно е зафатен со луѓе посветени на спортот или кои само се одмораат. За време на летото (најчесто за време на викендите), најчесто млади луѓе одат на островот на ноќни завави на некоја тераса од островот, или одат на рекреација со шише алкохол клупа или во трева (оваа форма на завава некогаш се нарекува забава на клупа)
Неговиот денешен лик е добиен со поврзувањето на трите посебни острови, Фесто, Фурдо и Нулак, во периодот кон крајот на 19-от век со цел да го контролира текот на Дунав. На почетокот островот се наоѓал на 102.5 метри надморска височина, но сега таа е зголемена на 104.85 метри надморска височина, со цел да се контролираат поплавите.
1 Име
За време на средниот век островот се викал ''Nyulak szigete'' (македонски: Остров на Зајаците). Денешното го име го добил според Света Маргарет (1242&ndash;1270) ќерка на унгарскиот крал Бела IV која живеела во доминиканскиот манастир на островот. Островот бил познат и под други унгарски имиња како: ''Nagyboldogasszony-sziget'', ''Úr-sziget'', ''Budai-sziget'', ''Dunai-sziget'', ''Nádor-sziget'', ''Palatinus-sziget'' за време на различни периоди од историјата. (Значењето на имињата е следново: Остров на нашата дама, Остров на нобеловците, Буда остров, Дунав остров, Палатин остров.)
2 Најзначајни атракции
Најпознати објекти на островот се:
* Споменикот „Век“, кој одбележува сто години од обединивањето на Будим и Пешта;
* Мала јапонска градина со термален рибник;
* Мала зоолошка градина со егзотични водопади;
* „Музичка фонтана“, фонтана од која што свири класична музика со светлоски ефекти;
* Осумаголна водокула висока 57 м;
Музичката фонтана и водокулата се дел од светското културно наследство на УНЕСКО. На островот се наоѓаат и многубројни спортски објекти.
3 Галерија
Оптоелектроника

Оптоелектроника — поле на електрониката кое се занимава со уреди кои емитуваат, востановуваат и контролираат светлина. Ова обично се смета за гранка на фотониката. Во овој контекст, покрај видливите облици на светлосно зрачење под „светлина“ подразбираме и зрачења како гама-зраците, X-зраците, ултравиолетовите и инфрацрвените зраци. Оптоелектронските уреди се претворачи од оптички во електрични сигнали и обратно, или пак инструменти кои користат такви уреди при нивната работа.
Честопати се среќава поимот „електрооптика“ како синоним, но ова е погрешно, бидејќи тоа е поширока гранка на физиката која се занимава со сите заемни дејства помеѓу светлината и електричните полиња, без разлика дали се работи за уред.
Оптоелектрониката се заснова на квантномеханичките ефекти на светлината врз полупроводните материјали, напати во присуство на електрични полиња.
* Фотоелектричен или фотонапонски ефект, со примена:
** фотодиоди (вклучувајќи сончеви ќелии)
** фототранзистори
** фотомултипликатори
** интегрално оптичко коло (IOC) - елементи
* Светлоспроводливост, со примена:
** фотоотпорници
** фотопроводливи цевки
** Уреди со напојни врски (CCD)
* Стимулирано зрачење, со примена:
** инјективни ласерски диоди
** квантни каскадни ласери
* Лосев ефект, или зрачна прекомбинација, со примена:
** Светлечки диоди (LED)
* Фотозрачење, со примена:
** фотозрачна цевка
Важни примени на оптоелектрониката:
* Оптоспојка
* оптички влакна во телекомуникациите
1 Поврзано
* Фотозрачење
* Фотоелектронска спектроскопија
* Фотонапонски ефект
* Стимулирано зрачење
Приморски Алпи (римска провинција)

Приморски Алпи (латински: ''Alpes Maritimae'') била римска провинција, една од трите мали покраини кои се протегале на Алпите помеѓу денешните Франција и Италија. Била создадена во 14 г. п.н.е. од страна на Октавијан Август. Нејзин главен град бил Цеменелум, денеска градски регион во Ница, Франција.
Провинцијата му го дала името на денешниот департман Приморски Алпи.
1 Поврзано
* Котиски Алпи
* Пенински Алпи
Пенински Алпи (римска провинција)

Пенински Алпи (латински: ''Alpes Poeninae'', исто така позната како и ''Alpes Graiae'') — римска провинција, една од трите такви покраини во западните Алпи, помеѓу денешните Италија и Франција. Наречена е по венецот Пенински Алпи на тоа подрачје.
Покраината се протегала во границите на денешните региони Валета д'Аоста (Италија) и кантонот Вале (Швајцарија). Најсилно месно племе во покраината биле Саласите. Територијата им била заземена од императорот Октавијан Август во 15 г. п.н.е. Главен град на покраината бил Аоста (''Augusta Praetoria Salassorum'').
1 Поврзано
* Котиски Алпи
* Приморски Алпи (римска провинција)
Лига 1 (Романија)

Лига 1 (|Liga I) позната и како Лига 1 Бетано поради спонзорски причини, е професионална фудбалска лига во Романија, и претставува највисоко ниво на романскиот фудбал.
Лигата е основана во 1909 година. Мометналниот број на клубови кој се натпреваруваат во неа е 14. Една сезона во лигата трае од јули до јуни. На крајот на секоја сезона шампионот обезбедува место во квалификациите за Лигата на шампионите, а второпласираната и третопласираната екипа во Лигата на Европа. Двете последнопласирани екипи испаѓаат во понизок ранг, Лига 2.
Моментален шампион е екипата на ЧФР Клуж, додека најуспешен клуб е Стеауа Букурешт со 26 титули.
1 Клубови во сезоната 2018-2019
width=70%
**************
2 Шампиони (1909-денес)
* 1909-1910 (1)
* 1910-1911 (2)
* 1911-1912 (1)
* 1912-1913 (1)
* 1913-1914 (2)
* 1914-1915 (1)
* 1915-1916 (1)
* 1920-1921 (1)
* 1921-1922 (1)
* 1922-1923 (2)
* 1923-1924 (3)
* 1924-1925 (4)
* 1925-1926 (5)
* 1926-1927 (6)
* 1927-1928 (1)
* 1928-1929 (2)
* 1929-1930 (1)
* 1930-1931 (1)
* 1931-1932 (3)
* 1932-1933 (1)
* 1933-1934 (4)
* 1934-1935 (2)
* 1935-1936 (3)
* 1936-1937 (5)
* 1937-1938 (4)
* 1938-1939 (6)
* 1939-1940 (7)
* 1940-1941 (1)
* 1946-1947 (1)
* 1948 (2)
* 1949 (5)
* 1950 (2)
* 1951 (1)
* 1952 (2)
* 1953 (3)
* 1954 (3)
* 1955 (1)
* 1956 (4)
* 1957-1958 (1)
* 1958-1959 (2)
* 1959-1960 (5)
* 1960-1961 (6)
* 1961-1962 (2)
* 1962-1963 (3)
* 1963-1964 (4)
* 1964-1965 (5)
* 1965-1966 (3)
* 1966-1967 (1)
* 1967-1968 (7)
* 1968-1969 (5)
* 1969-1970 (6)
* 1970-1971 (6)
* 1971-1972 (1)
* 1972-1973 (7)
* 1973-1974 (1)
* 1974-1975 (8)
* 1975-1976 (8)
* 1976-1977 (9)
* 1977-1978 (9)
* 1978-1979 (2)
* 1979-1980 (2)
* 1980-1981 (3)
* 1981-1982 (10)
* 1982-1983 (11)
* 1983-1984 (12)
* 1984-1985 (10)
* 1985-1986 (11)
* 1986-1987 (12)
* 1987-1988 (13)
* 1988-1989 (14)
* 1989-1990 (13)
* 1990-1991 (4)
* 1991-1992 (14)
* 1992-1993 (15)
* 1993-1994 (16)
* 1994-1995 (17)
* 1995-1996 (18)
* 1996-1997 (19)
* 1997-1998 (20)
* 1998-1999 (2)
* 1999-2000 (15)
* 2000-2001 (21)
* 2001-2002 (16)
* 2002-2003 (3)
* 2003-2004 (17)
* 2004-2005 (22)
* 2005-2006 (23)
* 2006-2007 (18)
* 2007-2008 (1)
* 2008-2009 (1)
* 2009-2010 (2)
* 2010-2011 (1)
* 2011-2012 (3)
* 2012-2013 (24)
* 2013-2014 (25)
* 2014-2015 (26)
* 2015-2016 (1)
* 2016-2017 (1)
* 2017-2018 (4)
* 2018-2019 (5)
* 2019-2020 (6)
3 Успешност по клубови
Клуб, Број на титули, Последна титула
26, 2014/2015.
18, 2006/2007.
8, 1939/1940.
6, 1969/1970.
6, 1926/1927.
6, 2019/2020.
4, 1990/1991.
4, 1965/1966.
4, 1937/1938.
3, 2002/2003.
2, 1978/1979.
2, 1915/1916.
2, 1913/1914.
2, 2010/2011.
1, 1940/1941.
1, 1948/1949.
1, 1927/1928.
1, 1929/1930.
1, 1930/1931.
1, 2008/2009.
1, 2015/2016
1, 1914/1915.
1, 2010/2011.
1, 2016/2017
Антананариво

Антананариво (|Antananarivo) — главниот и најголем град во Мадагаскар. Градот е исто така познат по кратенката Тана. Градот заедно со урбаната средина околу градот се познати како ''Антананариво - Врвот на кралицата'' и се главен центар на регионот Аналамнга и покраината Антананариво.
1 Местоположба
Антананариво се наоѓа во средишниот дел на островот и од источниот брег е оддалечен околу 145 километри. Градот лежи на карпести падини кои се протегаат од север кон југ и се долги околу 41 километар и е на 1275 метри надморска височина. Антананариво е главен град на Мадагаскар и е главен политички, економски, административен и комуникациски центар.
2 Збратимени градови
* Ереван, Ерменија
* Суџоу, Кина
* Сиетл, САД
* Фонтене о Рос, Франција
3 Галерија
Буџумбура

Буџумбура (|Bujumbura) е главниот град на африканската држава Бурунди. Буџумбура е главно пристаниште во државата, а воедно и главен трговски центар. Во градот се одвива трговија со кафе, волна и кожа и останати стоки. Буџумбура се наоѓа на североисточниот брег на езерото Тангањика.
1 Галерија
Тест со метил црвено

Тестот со метил црвено служи за одредување на бактерии кои произведуваат повеќе типови на киселини при ферментацијата на гликоза (мешан тип на ферментација). Овој тест е дел од IMViC сериите.
1 Опис
Многу грамнегативни бактерии од системот за варење можат да се разликуваат по производите од ферментирањето на гликозата во MR-VP медиум. ''Escherichia'', ''Salmonella'' и ''Proteus'' ја ферментираат гликозата до млечна, оцетна, сукцинична и мравска киселина, како и CO<sub>2</sub>, H<sub>2</sub> и етанол. Големите количини на киселини го надминуваат пуферскиот капацитет на системот, па ја намалуваат pH вредноста на медиумот. Метил црвено е pH индикатор кој поцрвенува кога се додава на медиумот каде има мешано-киселински ферментативни бактерии. Обично црвената боја се одржува при pH од 4,4 и помалку.
2 Постапка
Бактеријата која ќе се испитува се засејува во гликозо-фосфатен бујон кој содржи гликоза и фосфатен пуфер и се инкубира на 37° С за време од 48 часа. За време на тие 48 часа организмот кој врши мешана ферментација мора да произведе доволно киселина за да го надвладее фосфатниот пуфер и средината да стане кисела. pH на медиумот се тестира со додавање на пет капки од метилен црвено реагенс. Развитокот на црвен слој на врвот од бујонот се смета за позитивен тест. МЦ негативните организми даваат жолта боја.
''Escherichia coli'' е МЦ позитивна, додека ''Klebsiella pneumoniae'' е МЦ негативна бактерија.
Малабо

Малабо е главниот град на африканската држава Екваторска Гвинеја. Малабо не е најголем град во државата и се наоѓа на северниот брег на островот Биоко.. Во минатите 10 години, населението на Малабо значително се зголемило и денес има околу 100.000 жители.
1 Галерија
Лилонгве

Лилонгве (англиски: ''Lilongwe'') е главниот град на африканската држава Малави. Лилонгве се наоѓа во централниот дел од државата на реката Лилонгве во близина на границата со Мозамбик и Замбија.
1 Население
Година, Население
1977, 98.718
1987, 223.318
1998, 435.964
2008, 866.272
2009, 902.388
2 Галерија
3 Користена литература
* Gerke, W.J.C. & Viljoen, Charl J. ''Master Plan for Lilongwe the Capital City of Malawi'' (Johannesburg: Swan Publishing, 1968)
Колиметрија

Колиметрија е микробиолошка лабораториска метода која се користи за одредување на присуството на колиформи бактерии во вода. Методата се состои од три фази: претпоставувачка, потврдна и завршна фаза. Колиметријата се потпира на некои од одликите на колиформните бактерии: тоа се сите аеробни и факултативно анаеробни, грамнегативни, аспорогени, стапчести бактерии кои ја ферментираат лактозата, при што произведуваат гас и киселина за време од 48 часа при 35° С.
Резултатите од колиметријата се изразуваат во форма на најверојатен број (Most Probable Number, MPN) на присутните организми. Овој број кој се одредува од некои формули на веројатност е проценка на просечната густина на колиформи во земениот примерок на вода. Утврдувањето на густината на колиформите дава најдобра проценка за делотворноста на процесот на третирање на водата и санитарниот квалитет на нетретираната вода.
Прецизноста на секој тест зависи од бројот на искористени епрувети. Колиметрискиот тест дава најдобри информации кога најголемиот примерок со инокулум не произведува гас во сите или во повеќето од епруветите. Густината на бактериите може да се процени со формула или од табела користејќи го бројот на позитивни епрувети во повеќе разредувања.
Вогес-Проскауеров опит

Со Вогес-Проскауеровиот тест се одредуваат бактерии-произведувачи на бутилен гликол. Тој е еден од тестовите на IMViC сериската биохемиска метода за разликување на видовите на колиформни бактерии.
Реакцијата е развиена од страна на Даниел Вилхелм Ото Вогес и Бернхард Проскауер (германски бактериолози) во 1898 година на Институтот за заразни болести „Роберт Кох“.
1 Биохемија
Ацетоинот (ацетил-метил карбинол) е интермедиер при производството на бутилен гликол. При овој тест се додаваат два реагенса (40% KOH и алфанафтол) на бујонот за тестирање (по неговата инкубација и изложување на атмосферски кислород). Доколку е присутен ацетоин, тој се оксидира во присуство на воздух и KOH до диацетил. Диацетилот потоа реагира со гванидинските компоненти на пептонот во присуство на алфанафтол и дава црвена боја. Алфанафтолот дејствува како катализатор и засилувач на бојата.
:::::гликоза → ацетоин
:::::ацетоин → диацетил + H<sub>2</sub>O
:::::диацетил + гванидинска компонента на пептонот → розова боја
2 Постапка
Бактериите кои ќе се тестираат се засејуваат на гликозо-фосфатен бујон и се инкубираат најмалку 48 часа. Се додаваат 0,6 ml на алфанафтол на бујонот и се промешува. Се додаваат 0,2 ml од 40% KOH на бујонот и повторно се промешува. Епруветата треба да отстои 15 минути. Појавата на црвена или розова боја се зема за позитивен тест. Негативните епрувети мора да се држат еден час, бидејќи максималното развивање на бојата се случува до еден час по додавањето на реагенсите.
3 Вогес-Проскауер позитивни бактерии
Овој тест се користи првенствено за разликување на видовите на ентеробактерии. Позитивен тест даваат, на пример, ''Enterobacter'', ''Klebsiella oxytoca'', ''Proteus myxofaciens'', ''Rhanella aquatilis'', ''Serratia marcescens'' и ''Serratia rubidaea''. Негативна на овој тест е ''Escherichia coli''.
Цитратен тест

Со цитратниот тест се испитува можноста на даден организам да го искористува цитратот (лимонска киселина) како единствен извор на јаглерод и енергија. Овој тест е дел од IMViC сериите.
1 Опис
Бактериите се засејуваат на медиум наречен Симонсов цитратен агар кој содржи натриум цитрат и pH индикатор бромотимол сино. Медиумот исто така содржи и неоргански амониумови соли кои се користат како единствен извор на азот. Цитратот се искористува со помош на ензимот цитритаза, кој го раскинува цитратот на оксалоацетат и ацетат. Оксалоацетатот понатаму се разградува на пирогроздова киселина и CO<sub>2</sub>. Производството на Na<sub>2</sub>CO<sub>3</sub>, како и на NH<sub>3</sub> при искористувањето на натриум цитратот и амониумовите соли доведува до базна pH-вредност. Ова резултира во промена на бојата на медиумот од зелена во сина.
2 Постапка
Бактериските колонии се засејуваат на кос Симонсов цитратен агар и се инкубираат во текот на ноќта при 37° С. Доколку организмот ја поседува можноста за искористување на цитратот, медиумот ја менува својата боја од зелена во сина. Негативниот тест нема раст на бактерии и бојата останува зелена.
''Escherichia coli'' дава позитивен, додека ''Klebsiella pneumoniae'' - негативен цитратен тест.
Корбин Блу

Корбин Блу (|Corbin Bleu; роден на ) — американски актер, модел, танчер, и пејач. Тој е можеби најпознат по неговите улоги во Средношколски мјузикл филм серија, "Дискавери Детска телевизиска серија ЛЕТОТ 29 надолу, а Дизни Авторски филм Скокни Во!. Тој, исто така се изведува соло кариера и го издава својот деби-албум друга страна на 1 мај 2007. Албумот дебитираше на број триесет и шест на американската Билборд 200, продажба на 18.000 копии во првата недела. Готвач го издава својот втор албум, брзината на светлината, на 10 март 2009 година во САД .
1 Филмови и серии кои учествуваа
* "Во висови", Iosnavi (2010)
* "Отаде сите граници" Еди Џорџ Робинсон (2009)
* "Животот е прекрасен" Исак (2009)
* "Phineas и глаголот" Колтрејн (2009)
* "Стил" слободна Cal Брајант (2008)
* "Хана Монтана" Џони Колинс (2006-2008)
* "Средношколски мјузикл 3: Сениорска година" Чад Данфорт (2008)
* "Средношколски мјузикл 2" Чад Данфорт (2007)
* "ЛЕТОТ Twente Девет Долу" Натан Makeav (2005-2007)
* "Потреби во објавување избор Опстанок Водич" Спенсер (2006-2007)
* "Премести!" Izzy Даниелс (2007)
* "Дизни 365" Корбин Блу (2007)
* "Flight of Twente Девет надолу и Танго Хотелот" Натан (2007)
* "Средношколски мјузикл танц, како и" Чад Данфорт (2006)
* "Средношколски мјузикл" Чад Данфорт (2006)
* "Ова момче, риболов, и" Остин (2004)
* "Корица ме: Врз основа на вистинскиот живот на семејството на" ФБИ Ник дерби (2000)
* "Галакси Потрагата" Томи (1999)
* "Маскираните човек" Буч (1999)
* "Семејно дрво" Рики (1999)
* "Брегот филм" Дете (1998)
* "Малком и Еди" Матеј (1998)
* "Војник" Џони (1998)
* " скоро време" Little Boy (1996)
2 Дискографија
2.1 Саундтрак Средношколски мјузикл
* 2006''(албум Средношколски мјузикл)'': нема Средношколски мјузикл
* Во 2007 година''(албум Средношколски мјузикл 2)'': нема Средношколски мјузикл 2
* 2008''(албум Средношколски мјузикл 3: Сениорска година)'': нема Средношколски мјузикл 3: Сениорска година
2.2 Албум
* 2007''(а тука се и другите)'': Боб
* 2009''(брзината на светлината)'': Боб, рок
2.3 Зачленете се за аудио
* 2007''(има уште да ме)'': со (Ванеса Hadjnz) во првиот албум
* 2007''(јас не играш)'': со (Лукас Screeners)
* 2008''(ќе се вратат на Момци)'': со (Зак Ефрон)
* 2009''(ако бевме филм)'': со (Мајли Сајрус)
Либрвил

Либрвил (француски: ''Libreville'') е главниот град на африканската држава Габон. Либрвил има население од околу 578.156 жители и воедно е најголем град во државата. Градот се наоѓа на реката Комо, во близина на Гвинејскиот Залив. Либрвил е еден од главните центри за трговија со дрво.
1 Поврзано
* Габон
Мапуто

Мапуто или порано познат како Луренсо Маркес е главниот град на Мозамбик. Мапуто е пристаниште на Индискиот Океан и економијата на градот е сконцентрирана токму кон пристаништето. Мапуто има население од околу 1.244.227, но секап бројот на населението е поголем. Главни суровини кои се извезуваат од Мапуто се јаглен, волна, шеќер, хром и дрво. Исто така, во градот се произведува цемент, грнчарија, мебел и гума.
1 Галерија
Хиперповршина

Во геометријата, хиперповршина претставува генерализација на концептот за хиперрамнина. Ако претпоставиме дека едно обвиткано многуобразие ''M'' има ''n'' димензии, тогаш било кое подмногуобразие на ''M'' со ''n'' − 1 димензии е хиперповршина. Еквивалентно на тоа, кодимензијата на хиперповршината изнесува еден.
Кај алгебарската геометрија, хиперповршината во провективен простор со димензија ''n'' е алгебарско множество чисто со димензија ''n'' − 1. Потоа ова се определува со една равенка ''F'' = 0, a хомоген полином во хомогени координати. Може да содржи сингуларности, па со тоа да не биде подмногуобразие во потесна смисла.
1 Поврзано
* хиперсфера
* хиперпростор
2 Наводи
** Kobayashi and Nomizu (1969), Foundations of Differential Geometry Vol II ,John Wiley & Sons
Индолен тест

Индолниот тест е биохемиски тест кој се изведува на бактериските видови со цел одредување на способноста на организмот да го раздвои индолот од аминокиселината триптофан. Ова раздвојување се изведува од страна на неколку различни внатреклеточни ензими, ензимски систем најчесто означен како триптофаназа.
Овој тест е дел од IMViC биохемискиот сериски тест за одредување на фекални колиформни бактерии во вода.
1 Биохемија
Индолот се добива со редуктивна деаминација од триптофанот преку интермедиерната молекула индолпирогроздова киселина. Триптофаназата ја катализира деаминациската реакција при која аминогрупата (-NH<sub>2</sub>) од триптофанската молекула се отстранува. Крајни производи од реакцијата се индолот, пирогроздова киселина, амонијак (NH<sub>3</sub>) и енергија. Пиридоксал фосфатот е потребен како коензим.
2 Изведување на тестот
Како и многу други биохемиски тестови кои се изведуваат врз бактерии, резултатот од индолниот тест се забележува како промена на бојата проследено со реакција на додадениот реагенс.
Чистата бактериска култура мора да се расте на стерилен триптофански или пептонски бујон за време од 24-48 часа пред изведувањето на тестот. По инкубацијата се додаваат 5 капки од Ковачевиот реагенс (изоамил алкохол, p-диметиламинобензалдехид, концентрирана хлороводородна киселина) во бујонот со бактериска култура.
Кога се работи со неферментативни и анаеробни бактерии, тогаш се користи Ерлиховиот реагенс (наместо изоамил алкохол има етил алкохол)
Позитивен резултат се добива кога има присуство на црвена или црвено-виолетова боја во површинскиот алкохолен слој на бујонот. Негативен резултат има кога бојата е жолта. Може да се добие и варијабилен резултат со портокалова боја. Ова е поради присуството на скатол, познат и како метил индол или метилиран индол, друг можен производ на разградувањето на триптофанот.
2.1 Индол-позитивни бактерии
Бактерии кои даваат позитивен тест за раздвојување на индолот од триптофанот се: ''Aeromonas hydrophilia'', ''Aeromonas punctata'', ''Bacillus alvei'', повеќето ''Citrobacter'' sp., ''Edwardsiella'' sp., ''Escherichia coli'', ''Flavobacterium'' sp., ''Haemophilus influenzae'', повеќето ''Proteus'' sp. (не ''P. mirabilis''), ''Plesiomonas shigelloides'', ''Pasturella multocida'', ''Pasturella pneumotropica'', ''Streptococcus faecalis'' и ''Vibrio'' sp.
2.2 Индол-негативни бактерии
Бактериите кои даваат негативен резултат за индолниот тест се: ''Actinobacillus'' spp., ''Aeromonas salmonicida'', ''Alcaligenes'' sp., повеќето ''Bacillus'' sp., ''Bordtella'' sp., ''Enterobacter'' sp., ''Lactobasillus'' spp., повеќето ''Haemophilus'' sp., повеќето ''Klebsiella'' sp., ''Neisseria'' sp., ''Pasturella haemolytica'', ''Pasturella ureae'', ''Proteus mirabilis'', ''Pseudomonas'' sp., ''Salmonella'' sp., ''Serratia'' sp., ''Yersinia'' sp.
Кампала

Кампала е главниот град на африканската држава Уганда и воедно најголем град во државата. Градот е составен од пет квартови: Накасеро, Кавемпе, Макиндје, Накава и Лубага. Кампала е центар на округот Кампала.
1 Галерија
Андон Шурков

Андон Шурков-Орлов (, 1900 — 1938) — македонски работник и комунист, жртва на Сталиновите чистки.
1 Животопис
Се вклучува во комунистичкото движење во Велес. Во 1925 година растура леток испечатен од велешките комунисти во врска со убиството на Петар Чаулев. Полицијата дознава за тоа и Шурков, заедно со уште двајца свои сопартијци, бега преку грчката граница со план од Солун по морски пат да стигнат во СССР. Шурков е уапсен од грчката полиција и е затворен на некој грчки остров три месеци. Кога еден советски товарен брод доаѓа на тој остров, Шурков успева да се качи на него и да замине за СССР.
Во СССР доаѓа во втората половина на 1927 година. Го завршува Универзитетот за националните малцинства на Западот, по што е испратен како инструктор во Одеса и работи како функционер во синдикатот на пристанишните работници.
Осуден е на 16 ноември 1937 година, по што најверојатно е и стрелан.
Посмртно е рехабилитиран со одлука на Воениот трибунал на Воениот суд во Одеса.
Унгарска кујна

Унгарската кујна (унгарски: ''Magyar konyha'') претставува национална кујна на Унгарија и на сите Унгарци кои живееат насекаде низ дијаспората. Унгарската кујна се заснова претежно на јадења кои се подготвуваат со месо, сезонски зеленчук, овошје, леб, сирење и мед.
Рецептите биле пишувани со векови наназад, и се засноваат на голема традиција.
1 Особености
Унгарците особено ги сакаат нивните супи, десерти и колачи, како и полнетите палачинки (''palacsinta''). Исто така постои и соперништво помеѓу регионалните варијанти на едно исто јадење (како што е на пр. унгарската лута рибна супа, насловена како "Рибарска супа", или на унгарски: ''halászlé'', која се подготвува на различен начин на двата брег на реките Дунав и Тиса).
Други познати унгарски јадења се оние кои се приготвуваат со пиперки (на пример Јанија со црвени пиперки), популарните "nokedli" (мали пелмени), традиционалниот гулаш, палачинки "Gundel (палачинки намачкана со темно чоколадо и сос од ореви) како и традиционално унгарската торта Добуш (на унгарски -''Dobos'', претставува чоколадна торта со крем како и тенок слој на карамела).
2 Јадења
Кигали

Кигали е главниот град на Руанда. Кигали има население од околу 965.398 жители и е најголем град во државата. Градот се наоѓа во центарот на државата и е економски, културен и транспортен центар на Руанда од нејзината независност во 1962. Во градот се наоѓаат владините институции и претседателот на Руанда.
1 Галерија
2 Збратимени градови
* Кампала, Уганда
* Сан Бернардино, САД
Руско-турска војна (1568–1570)

Руско-турската војна (1568–1570) се водела помеѓу Отоманското Царство и Царство Русија. Причината за војната било Астраканското ханство.
Во текот на 1556 година ханството било завладеано од Иван Грозни. Во 1568 година, отоманскиот султан Селим II ја започнал војната против Русите. Тој кон Астрахањ испратил војска од 15.000 јаничари, 2.000 спахии и неколку илјади пешадијци. Русите успеале да се справат со Отоманците, а во крајна сметка отоманската флота била разбиена од бура. Во 1570 година бил потпишан договор помеѓу Османлиското Царство и Царство Русија во Цариград.
Уагадугу

Уагадугу (француски и |Ouagadougou) — главен град на Буркина Фасо. Исто така, Уагадугу е административен, економски, комуникациски и културен центар на државата. Уагадугу е најголем град во Буркина Фасо со население од околу 1.475.223 жители (2006) Често градот се именува со скратената верзија ''Уага''.
Уагадугу е главен индистриски центар во државата и голем производител на храна и текстил. Во градот се наоѓа аеродромот Уагадугу, железничка линија со Абиџан и Каја и автопат до Нигер. Од културна гледна точка, во градот опстојуваат и повеќе театри, кина, ноќни клубови и слично. Во градот се наоѓа и најголемиот маркет во Западна Африка, кој во моментов е затворен поради голем пожар кој се случил во 2003.
1 Поврзано
* Централен регион
* Список на градови во Буркина Фасо
Супа

Супа (на француски: ''soupe'') — вид јадење, кое се приготвува со зовривање на вода при што во неа се варат најразлични видови меса, зеленчуци, риба, морски плодови и слично. Претставува едно од најпопуларните јадења во светот. Супата по правило се сервивра како „прво јадење“. Супата најчесто се служи топла, но постои и ладна супа наречена „таратор“.
1 Супата како мотив во книжевноста
* „Жешка супа“ — расказ за деца на македонската писателка Оливера Николова.* „Знае ли Подравка за овој таксист?“ — краток расказ на Оливера Ќорвезироска од 2021 година.
Кримски поход (1687-1689)

Кримски поход од 1687 и 1689 година — назив за два руски походи кои биле преземени за време на Руско-турската војна од 1686-1700 година, на Кримското ханство. Ова бил првиот обид на руските војски да дојдат во близина на Крим по 1569 година, Русите сепак не успеале, главно поради лошата организација.
По потпишувањето на мировен договор со Полска во 1686 година, Русија станала член на анти-османлиската коалиција заедно со Светата лига во која влегувале Австрија, Венеција и Полска. Целта на унијата била да се протерат Отоманците на југ по нивната неуспешна опсада на Виена во 1683 година. Вториот поход кон Крим започнал во 1689 година. Во овој поход учествувале околу 120.000 војници и 350 топови. кон нив се придружиле и околу 40.000 Козаци. И покрај големата армија, главно поради немањето на храна и вода, Русите биле принудени да се повлечат.
Походите претставувале изненадување за Отоманското Царство, главно бидејќи ги расипале османлиските планови за инвазија на Полска и Унгарија. Поради овој поход, Отоманците биле принудени да преместат значајни сили од Европа на исток, што во голема мера и помогнало на Лигата во нејзината борба против нив.
Струмички конгрес од 1905

Струмичкиот конгрес од 1905 година на Струмичкиот револуционерен округ, Македонската револуционерна организација организација се одржал во летото 1905 година е еден од многуте конгреси кои биле одржани по Илинденското востание на кои биле разгледани голем број на прашања кои ја засегале Организацијата и македонското дело. Најпрво имало советување на Струмичкиот револуционерна околија, а потоа се одржал конгресот на целиот Струмички округ .
1 Работа
На Конгресот биле разгледани голем број на прашања меѓу кој омасовизирањето на револуционерното дело и заврстување на ораганизациската мрежа.
Притоа овој Конгрес донел неколку решенија.
Созадавње на специјални судски институции и одземање на дотогашното право на управните тела да судат, притоа бил изработен специјален судски правилник.
Приходите од судството требало да одат во полза на членовите на Организацијата кои биле затворени .
Решенијата кој биле донесени на околискиот конгрес биле потврдени од страна на окружниот. Дополнително окружниот конгрес го разгледал неколку други прашања, борба против врховистите, борба против вооружената грчка пропагандам, бугарскиот струмички митрополит Герасим кои бил осуден и парично казнет.